OzLabs/hebrew-wiki-articles huggingface dataset:
אמיר גרוס כבירי

אמיר גרוס כבירי (נולד ב-29 באוגוסט 1980) הוא איש עסקים ואספן אמנות ישראלי. כבירי הוא הבעלים של מפעל אלומיני, קונצרן האלומיניום הגדול בבלקן, אשר ממוקם בבוסניה והרצגובינה, ובשנים 2015–2016 היה יושב-הראש והבעלים של קבוצת הפועל תל אביב.

== ביוגרפיה ==
כבירי נולד בישראל, בנם של תמר ודוד. הוא גדל בשכונת בבלי ולמד בתיכון עירוני ד' בתל אביב מ-1992 עד 1998. מכהן כנשיא קרן מ.ת. אברהם משנת 2004. הקרן הוקמה על שם סבו של כבירי, מנצור תמיר אברהם, שהיה אספן אמנות והוריש את הונו לאמו של כבירי ולאחיה.

ב-2013 מונה לנשיא קרן נאמני מוזיאון ארמיטאז' בישראל<ref></ref><ref></ref>. הוא ניהל פרויקט שעוסק במכירה של יצירות אומנות ממוזיאונים ומוסדות תרבותיים לאחר המהפכה הבולשביקית ברוסיה, במשותף עם נטליה סמיונובה וניקולס אילג'ין.

ב-2015 רכש כבירי 30% ממניות קבוצת הכדורגל הפועל תל אביב, וביולי אישרה ההתאחדות לכדורגל בישראל את העברת זכויות הניהול על המועדון לידי כבירי, והוא היה ליושב ראש מועדון הכדורגל. אף על פי שהשקיע למעלה מ-50 מיליון ש"ח, עקב ההסתבכות הפיננסית של הפועל תל אביב החליט בית המשפט המחוזי בתל אביב בדצמבר 2016<ref></ref> להוציא צו הקפאת הליכים ומינה שני נאמנים לניהול הקבוצה ולאיתור רוכשים למועדון. בהמשך התברר כי כבירי העמיד כערבות לרכישת המועדון אוסף יצירות אמנות שהוערך בכ-55 מיליון דולר.

בשנת 2018 רכש כבירי את הזכויות למהדורה ישראלית של עיתון האומנות The Art Newspaper.
כבירי ב[[יד ושם, 2013]]
בחודש יוני 2019 הוא תרם מאוסף האמנות שלו למוזיאון ארמיטאז' שברוסיה. תרומה הכוללת ציורים של האמן הרוסי ולדימיר סטרליגוב, שהיה תלמידו של קזימיר מלביץ', ופסלי חימר של האמן האימפרסיוניסטי הצרפתי, אדגר דגה.

החל משנת 2021, כבירי הוא הבעלים של מועדון הכדורגל זרינסקי מוסטאר.

==קישורים חיצוניים==

* 
* 
* 
* 
* 
* 

== הערות שוליים ==

קטגוריה:אנשי עסקים ישראלים
קטגוריה:אספני אמנות ישראלים
קטגוריה:הפועל תל אביב (כדורגל)
קטגוריה:בוגרי תיכון עירוני ד' (תל אביב)
קטגוריה:בעלי קבוצות כדורגל בישראל
קטגוריה:יזמי נדל"ן ישראלים
קטגוריה:אספני אמנות יהודים
קטגוריה:שיכון בבלי: אישים
קטגוריה:ישראלים שנולדו ב-1980
אמיל ושלושת התאומים

אמיל ושלושת התאומים (בגרמנית: Emil und die Drei Zwillinge) הוא ספר המשך לאמיל והבלשים של אריך קסטנר.

הספר יצא לאור ב-1934, בתקופה שקסטנר היה מוחרם על ידי הנאצים וספריו נשרפו, לכן לא זכה לפופולריות בגרמניה כמו אמיל והבלשים. הוא יצא בתרגום לעברית של מנחם זלמן וולפובסקי בהוצאת יזרעאל בשנת 1936 בשם אמיל והתאומים. העלילה מתרחשת שנתיים לאחר הרפתקאות אמיל והבלשים ומשתתפים בה רבים מאלה שלקחו בהן חלק: אמיל טישביין, אמו הספרית, דודניתו פוני, סבתו, השוטר ישקה, הבלשים-הפרופסור, גוסטב, דינסטג הקטן ועוד.

בספר יש קווים אוטוביוגרפים כפי שתיאר בספרו כאשר הייתי נער קטן, אמו הייתה ספרית והוא היה עוזר לה בעבודתה. את חופשותיו נהג לבלות בחופי הים הבלטי כפי שמתואר בספר זה.

==עלילה==
שנתיים לאחר עלילות הספר הקודם, מקבל אמיל מכתב מהפרופסור בו הוא מודיע כי ירש מקרובת משפחתו בית על חוף הים הבלטי. הוא יוצא לחופשה בבית ביחד עם הוריו ומזמין אליו את אמיל, פוני, הסבתא והבלשים. הם נופשים בבית הסמוך לחוף ומתוודעים לשלישית להטוטנים בשם שלושת הביירונים, המופיעים בבית מלון סמוך. השלישייה מורכבת מה"אב" ביירון ומילדיו ה"תאומים" מקי וג'קי.

עם התפתחות העלילה מתברר שאין כל קשר משפחתי בין השלושה ושאין אלה שמותיהם האמיתיים. ג'קי גדול ממקי וה"אב" מבקש להיפטר ממנו ולהשאירו במלון לבד כי הוא נעשה כבד וזה מקשה על הלהטוטים שהם מבצעים.

אמיל וחבריו מבקשים לעזור לג'קי שנשאר לבד. הם מגייסים תרומות מהילדים בסביבה ומגיעים להסכם עם בעל בית קולנוע שבו מוצג הסרט אמיל והבלשים, שהם יופיעו בעצמם לאחר הסרט לפני הקהל וההכנסות משלוש ההצגות הראשונות תועברנה לג'קי.

גם בספר הזה כקודמו מודגש העניין של התגייסות הכלל למען הפרט. קסטנר מתעסק גם בבעיית הקשר בין אמיל ואמו. השוטר ישקה מבקש לשאת את אמו האלמנה של אמיל וזו מסכימה רק אם אמיל לא יתנגד. אמיל מתקשה להחליט כי הוא קשור לאמו ורוצה אותה לעצמו. רק לאחר שיחת נפש עם הסבתא שמסבירה לו שאמו תאהב אותו תמיד אבל גם לה יש חיים משלה, מסכים אמיל לכך.

קטגוריה:ספרי אריך קסטנר
קטגוריה:ספרי ילדים ונוער
קטגוריה:ספרי 1934
אסתר עובדיה

אסתר ("אסתריה") עובדיה (במקדונית: Естреја Овадија; 25 בדצמבר 1923, ביטולה, ממלכת יוגוסלביה – 26 באוגוסט 1944, קיימאקצאלאן, ממלכת בולגריה) הייתה פרטיזנית יהודייה, חברה בשומר הצעיר ובהמשך חברה בתנועת הנוער של המפלגה הקומוניסטית של יוגוסלביה. לאחר כיבוש מקדוניה בידי הבולגרים הצטרפה לכוחות הפרטיזנים, התקדמה לדרגת קומיסר פוליטי של גדוד פרטיזנים ונהרגה בקרב מול הצבא הבולגרי בפסגת קיימאקצאלאן. אסתר עובדיה אשר כינויה המחתרתי היה "מָרָה" הפכה לגיבורה לאומית ביוגוסלביה ולאחד מסמלי המאבק החמוש נגד הכיבוש הבולגרי והגרמני.

==קורות חיים==
אסתר עובדיה נולדה בביטולה (מונאסטיר) למשפחה קשת יום בשכונה היהודית בביטולה. היא עבדה ככובסת במקביל ללימודיה בבית הספר היסודי והצטרפה לקן תנועת השומר הצעיר בעירה. ב-1938, בסיוע ארגון ויצו, נשלחה ללימודי מקצוע בבלגרד בירת הממלכה ובה הושפעה מחוגי השמאל הפוליטי, עד שהצטרפה לתנועת הנוער של המפלגה הקומוניסטית. ב-1941, לאחר כיבוש יוגוסלביה בידי גרמניה הנאצית ומסירת מקדוניה לחזקת בולגריה בשל הצטרפותה להסכם התלת-צדדי, שבה אסתר לביטולה והצטרפה למחתרת שפעלה בעיירה. היא חמקה ממעצר והצטרפה לכוחות הפרטיזנים.

ב-11 במרץ 1943 ביצעו הבולגרים אקציה בביטולה ועצרו 3,296 מיהודי ביטולה וכלאו אותם במחנה הריכוז מונופול, שהוקם בתוך מפעל לטבק בסקופיה. מקצת מיהודי העיר נמלטו לפני האקציה לאלבניה. ב-29 במרץ נשלחו יהודי העיר והאזור ישירות למחנה ההשמדה טרבלינקה. אסתר עובדיה הצליחה להימלט מהאקציה ומצאה, ביחד עם חברתה ז'מילה קולונומוס, מסתור בביתו של סטויאן-בוגויה סיליאנובסקי, שהיה בעל חנות לממכר טבק בעיר. לימים העניק ארגון יד ושם לסיליאנובסקי את עיטור חסיד אומות העולם.

גדוד הפרטיזנים בו לחמה אסתר ניהל קרבות שונים מול חיילי הצבא האיטלקי, הבולגרי והוורמאכט והסב אבדות כבדות יחסית לכוחות השונים. בינואר 1944 מונתה אסתר לקומיסר פוליטי של גדוד פרטיזנים. במרץ 1944 תקפה חטיבת פרטיזנים ובכללה גדודה של אסתר את תחנת הרכבת בעיירה ריסטובאץ, הסמוכה לווראניה, והצליחה לכבוש אותה ולפגוע קשות בכוחות הבולגריים והגרמניים שהגנו על המקום. פעולותיה של אסתר עובדיה בקרב זה הוציאו את שמעה למרחוק. ב-26 באוגוסט 1944, בעת הסתערות כוח פרטיזנים על עמדות הצבא הבולגרי בפסגת קיימאקצאלאן, נפגעה אסתר מכדור בראשה ונהרגה במקום.

==הנצחתה==
אסתר עובדיה הפכה גיבורה לאומית ביוגוסלביה והונצחה בכתבים ובשירים עממיים שנכתבו לאחר מלחמת העולם השנייה. ב-11 באוקטובר 1953 העניק לה נשיא יוגוסלביה יוסיפ ברוז טיטו את עיטור "גיבורת יוגוסלביה". רחוב ברמת בית הכרם בירושלים מנציח את שמה. בביטולה פועל גן ילדים עירוני ע"ש אסתר עובדיה-מארה. אף על פי שבעיר לא מתגוררים יהודים, אומץ הגן על ידי הקהילה היהודית בסקופיה ומועברים בו תוכני מורשת יהודית.

== גלריה ==
שלט הרחוב על שם אסתר עובדיה ב[[ירושלים]]
[[פרוטומה של אסתר עובדיה בעיר ביטולה, מקדוניה]]

==קישורים חיצוניים==

* 

==הערות שוליים==

קטגוריה:יהודים מקדונים
קטגוריה:פרטיזנים יהודים מיוגוסלביה
קטגוריה:פרטיזנים יהודים ממקדוניה
קטגוריה:פרטיזניות יהודיות
קטגוריה:חללי מלחמת העולם השנייה
קטגוריה:ביטולה: אישים
קטגוריה:יהודים בשואה: מקדוניה
קטגוריה:נשים מקדוניות
קטגוריה:מעוטרי גיבור יוגוסלביה
קטגוריה:ילידות 1923
קטגוריה:יוגוסלבים שנולדו ב-1923
קטגוריה:נפטרות ב-1944
קטגוריה:נפטרים ב-1944
ג'נובבה אנונמה

ג'נובבה אנונמה נזה (באנגלית: Genoveva Añonma Nze; נולדה ב-19 באפריל 1989) היא כדורגלנית מגינאה המשוונית המשחקת כחלוצה בקבוצת פורטלנד ת'ורנס האמריקנית.

==קריירה==
ג'נובבה אנונמה נולדה בבירת גינאה המשוונית, מלאבו. בשנת 2002 כבר החלה לשחק בקבוצה המקומית של העיר. בשנת 2006 היא עברה לשחק לתקופה קצרה בקבוצה הדרום אפריקאית - "סאנדוונס" ולאחר מכן חזרה למלאבו. שנתיים לאחר מכן, באליפות אפריקה שאירחה גינאה המשוונית, היא הובילה את נבחרתה לזכייה ראשונה בתואר, תוך כדי שהיא כובשת את שער הניצחון במשחק הגמר מול דרום אפריקה. בנוסף, היא סיימה כשחקנית המצטיינת וכמלכת השערים (6 כיבושים) של הטורניר.

בינואר 2009, אנונמה ביצעה את קפיצת המדרגה לה ייחלה וחתמה ביינה מהבונדסליגה הגרמנית. באותה שנה היא אף הייתה אחת משלוש המועמדות לפרס כדורגלנית השנה באפריקה, אך לא זכתה בתואר. ב-15 במרץ 2009, במשחק נגד וולפסבורג, היא כבשה את שער הבכורה שלה בליגה, ובסיום העונה סיימה כמלכת השערים של קבוצתה.

לקראת גביע העולם 2011, שאליו העפילה גינאה המשוונית בפעם הראשונה, הואשמו אנונמה ושתי חברות נבחרת נוספות בהיותן גברים. ההאשמות הופנו מצד התאחדויות הכדורגל של ניגריה, קמרון וגאנה והן דרשו מקונפדרציית הכדורגל של אפריקה לבצע בדיקת מגדר לשלוש השחקניות כדי לוודא שהן אכן נשים. אנונמה עברה את הבדיקה, אך שתי חברותיה נופו מהנבחרת בלי שנודעו פרטי הבדיקות. בטורניר עצמו סיימה גינאה המשוונית במקום האחרון בבית, בלי שהשיגה אף נקודה אחת. למרות זאת, אנונמה - שכבשה את שני השערים היחידים של הנבחרת בטורניר, נבחרה לקבוצת המצטיינות של האליפות, ובכך הייתה לשחקנית האפריקאית הראשונה שמגיעה להישג זה.

מיד לאחר גביע העולם, חתמה אנונמה באלופת גרמניה - טורבינה פוטסדאם. ב-21 באוגוסט 2011, היא ערכה את הופעת הבכורה שלה בקבוצה ואף כבשה צמד שערים. בסיום העונה היא זכתה עם פוטסדם באליפות הליגה, וסיימה כמלכת השערים (22 שערים) של הבונדסליגה. בכך הייתה לשחקנית הלא-גרמנייה הראשונה שזוכה בתואר מלכת השערים של הליגה. בקיץ של אותה שנה היא סיימה כמלכת השערים של אליפות אפריקה והובילה את נבחרתה לזכייה שנייה בטורניר. בעקבות הישגיה הרבים באותה שנה, היא נבחרה לכדורגלנית השנה באפריקה.

==קישורים חיצוניים==

* [https://web.archive.org/web/20140427192733/http://www.framba.de/content/index.php?option=com_content&view=article&id=569:genoveva-anonma&Itemid=424 פרופיל באתר הבונדסליגה]
* [http://www.fifa.com/worldfootball/statisticsandrecords/players/player=265809 רשומת משחקיה הבינלאומיים באתר פיפ"א]

==הערות שוליים==

קטגוריה:גינאה המשוונית: כדורגלניות
קטגוריה:חלוצות כדורגל
קטגוריה:כדורגלניות טורבינה פוטסדאם
קטגוריה:זוכות פרס כדורגלנית השנה באפריקה
קטגוריה:ילידות 1989
דני בורסוק

דניאל (דני) בורסוק (16 בפברואר 1944 - 4 במרץ 2010) היה כדורגלן ישראלי, ששיחק בעמדת הקשר ההתקפי בהפועל תל אביב ובנבחרת ישראל.

== ביוגרפיה ==
בורסוק נולד בארץ ישראל, והחל לשחק כדורגל במחלקת הנוער של הפועל תל אביב בעקבות אחיו הבכור, משה בורסוק. לצידו של בורסוק בקבוצת הנוער שיחקו גם שבי בן ברוך, שלמד עמו בבית הספר תיכון חדש, וכן דוד פרימו ויחזקאל חזום.

בגיל צעיר החל בורסוק להשתתף במשחקי הקבוצה הבוגרת של הפועל תל אביב, וב-20 במאי 1961 כבש בדקה ה-99 את שער הניצחון מול הפועל רמת גן במסגרת גביע המדינה. ב-30 בספטמבר 1961 כבש את שער הבכורה שלו בליגה, במשחק מול הפועל חיפה. ב-27 באפריל 1963 כבש לראשונה בקריירה צמד שערים, בניצחון 5–1 על בני יהודה. ב-21 בנובמבר 1964 כבש שלושער ראשון בקריירה, בניצחון 4–2 על מכבי שעריים. באותה עונה היה בורסוק מלך שערי הקבוצה עם 16 שערי ליגה, ובסך הכל 20 שערים בכל המסגרות.

בעונת 1965/1966 זכה עם הפועל תל אביב לראשונה באליפות המדינה, תחת הדרכתו של המאמן דוביד שווייצר, כשלצידו מככבים בקבוצה, בין היתר, שייע פייגנבוים, ג'ורג' בורבה ושים בן יהונתן. בשנת 1967 העפיל עם הקבוצה לגמר אליפות אסיה לקבוצות מול אלופת מלזיה. את השער הראשון כבש בורסוק עשר דקות לפני סיומו של המשחק, מבישול של חיים נוריאלי. לאחר שהמלזים השוו כבש קיקו רחמינוביץ' את שער הניצחון, והפך את הפועל תל אביב לזוכה הראשונה במפעל.

בעונת 1968/1969 זכה עם הפועל תל אביב באליפות נוספת, תחת הדרכתו של רחביה רוזנבוים, ששיחק עמו בעבר והפך למאמן הקבוצה. בתום עונה זו פרש בורסוק ממשחק פעיל, בגיל 25. בסך הכל כבש בורסוק 43 שערים במדי הפועל תל אביב, מתוכם 32 שערי ליגה.

לזכותו של בורסוק 7 הופעות בנבחרת ישראל. את הופעת הבכורה ערך ב-3 באוקטובר 1962, במשחק ידידות מול נבחרת אתיופיה שנערך באצטדיון רמת גן. ב-17 במאי 1968 ערך את הופעתו האחרונה בנבחרת, בניצחון 4–1 על נבחרת טיוואן במסגרת גביע אסיה שנערך בטהראן.

ב-25 במאי 2009, לפני משחקה של הפועל תל אביב מול הכח עמידר רמת גן במסגרת המחזור האחרון של ליגת העל, נערך באצטדיון בלומפילד טקס לכבודו של בורסוק, ובו גדעון טיש העניק לו גביע הוקרה על תרומתו למועדון.

ב-4 במרץ 2010 נפטר בורסוק בגיל 66, לאחר שנאבק במחלה. שבוע לאחר מכן נערכה דקת דומייה לזכרו, לפני משחקה של הפועל תל אביב מול בני יהודה.

== תארים ==
;הפועל תל אביב
* אליפות: 1965/1966, 1968/1969
* אליפות אסיה לקבוצות: 1967

== קישורים חיצוניים ==

* 

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני הפועל תל אביב
קטגוריה:כדורגלני נבחרת ישראל
קטגוריה:כדורגלני גביע אסיה 1968
קטגוריה:בוגרי תיכון חדש
קטגוריה:ישראלים שנולדו ב-1944
קטגוריה:ישראלים שנפטרו ב-2010
אליפות אפריקה בכדורגל נשים 2012

אליפות אפריקה בכדורגל נשים 2012, היא אליפות אפריקה בכדורגל נשים העשירית שארגנה קונפדרציית הכדורגל של אפריקה. הטורניר נערך בגינאה המשוונית מ-28 באוקטובר עד ה-11 בנובמבר 2012. אף על פי שנבחרה כמארחת, לא העפילה גינאה המשוונית באופן אוטומטי לטורניר, אלא נאלצה להשתתף עם יתר הנבחרות במשחקי המוקדמות שהחלו בינואר 2012.

במשחק הגמר נפגשו דרום אפריקה (בפעם השישית בתולדותיה) והמארחת גינאה המשוונית - בהופעה שלישית בגמר. בסיום המשחק, שנערך אל מול קהל של 20,000 צופים במלאבו, ניצחה גינאה המשוונית 0-4, וזכתה בתואר בפעם השנייה בתולדותיה. ג'נובבה אנונמה, שהובילה את גינאה המשוונית עד לזכייה בטורניר, סיימה כמלכת השערים (6 כיבושים).

==שלב הבתים==
===בית א'===

===בית ב'===

==שלב הנוק-אאוט==

===חצי הגמר===

===המשחק על המקום השלישי===

===הגמר===

==כובשות השערים==
6 שערים
* 20px ג'נובבה אנונמה (גינאה המשוונית)
5 שערים
* 20px גלוריה צ'ינאסה (גינאה המשוונית)
4 שערים
* 20px טיה וינו אינס נ'רהי (חוף השנהב)
* 20px אנדיסיווה מגקויי (דרום אפריקה)
3 שערים
* 20px ג'ייד בוהו (גינאה המשוונית)

==קישורים חיצוניים==
* 

קטגוריה:אליפויות אפריקה בכדורגל נשים
קטגוריה:תחרויות כדורגל ב-2012
קטגוריה:גינאה המשוונית: כדורגל
קטגוריה:גינאה המשוונית: תחרויות ספורט
קבוצת הלסינקי

קבוצת הלסינקי (ברוסית: Московская Хельсинкская группа, МХГ) הוא ארגון זכויות האדם הוותיק ברוסיה. הארגון הוקם על ידי יורי אורלוב ב-12 במאי 1976 ופעל עד לשנת 1982. הוא הוקם מחדש בשנת 1989.

==פעילות בתקופת ברית המועצות==
בעקבות הסכמי הלסינקי דיסידנטים סובייטים החליטו להקים ארגון שיבדוק איך הממשל הסובייטי מקיים את התחייבויותיו בהתאם להסכם. לצורך כך הארגון היה צריך לאסוף נתונים על הפרות זכויות האדם בברית המועצות ולהעביר אותם לידיעת מדינות חתומות על ההסכם. על הקמת הארגון הוכרז במסיבת עיתונאים שהתקיימה בדירתו של אנדריי סחרוב. במהלך ההקמה בארגון נכללו 11 חברים:
* יורי אורלוב, היו"ר. נעצר בשנת 1977. בשנת 1986 גורש מברית המועצות והתמנה לפרופסור באוניברסיטת קורנל.
* ליודמילה אלכסייבה. עזבה לארצות הברית בשנת 1977.
* אלכסנדר גינזבורג. נעצר בשנת 1977.
* פיוטר גריגורנקו. בשנת 1977 נסע לארצות הברית ואזרחותו נשללה.
* נתן שרנסקי. נעצר בשנת 1977.
* ויטלי רובין. בשנת 1976 קיבל הרשאה לעלות לישראל. התמנה לפרופסור באוניברסיטה העברית בירושלים. בשנת 1981 נהרג בתאונת דרכים.
* ילנה בונר, אשתו של אנדריי סחרוב. בשנת 1980 גורשה עם בעלה לניז'ני נובגורוד.
* אנטולי מרצ'נקו. נעצר בשנת 1981. בשנת 1986, בהיותו בכלא הכריז על שביתת רעב ונפטר זמן קצר לאחר הפסקתה.
* אלכסנדר קורצ'ק בלחץ השלטונות בשנת 1977 הפסיק שיתוף פעולה עם הקבוצה.
* מיכאיל ברנשטם. עזב לארצות הברית בשנת 1979.
* מלבה לנדה. נעצרה בשנת 1980

תוך זמן קצר הוקמו קבוצות עם מטרה זהה באוקראינה, ליטא, גאורגיה וארמניה. פעילות ארגונים אלו הופסקה בלחץ הק.ג.ב תוך זמן קצר וחברי הקבוצות נשלחו לתקופות מאסר שונות.

במהלך תקופת פעילותה הקבוצה הייתה מקבלות הודעות על הפרות זכויות האדם מאזרחים וחברי הקבוצה היו יוצאים לסיורי שטח. תוצאות הבדיקות פורסמו ב-195 סקרים. הסקרים הועברו לשלטונות ברית המועצות, שגרירויות מדינות החתומות על הסכמי הלסינקי והוקראו במסיבות עיתונאים. בשנת 1977 הוקמה וועדה לחקר שימוש בפסיכיאטריה למטרות פוליטיות בברית המועצות.

מאז ההקמה חברי הארגון היו תחת לחץ מתמיד של הק.ג.ב ובשנת 1982 הודיעו על הפסקת פעילותם. באותה שנה הקבוצה כללה רק 3 חברים כאשר נגד אחד מהם כבר נפתחה חקירה והשנייה הייתה ילנה בונר שהוגלתה לניז'ני נובגורוד.

==הקמה מחודשת של הארגון==
בשנת 1989 בעקבות תחילת מדיניות הפרסטרויקה פעילות הקבוצה חודשה. יושב ראש החדש הייתה לריסה בוגורז שכיהנה בתפקיד זה עד לשנת 1994. אחריה היה קרוניד לוברסקי ומשנת 1996 בתפקיד היו"ר מכהנת ליודמילה אלכסייבה.

הקבוצה הודיעה על כך שמקבלת מימון מגורמים הנמצאים מחוץ לגבולות רוסיה.

הקבוצה פרסמה מספר רב של פרסומים בהקשר למצב שמירות זכויות האדם ברוסיה. בשנת 2003 הארגון הוציא הודעת גינוי לתחילת מלחמת עיראק. בשנת 2009 לראשונה ברוסיה פורסם דוח מפורט על מצב להט"ב במדינה.

בשנת 2006 הארגון הואשם בקבלת תמיכה מארגוני ביון בריטיים. ליודמילה אלכסייבה פנתה לבית המשפט אך הבקשה לא הועלתה לדיון והחלטה זו אושרה גם בבית המשפט העליון של רוסיה.

==קישורים חיצוניים==

* 
* [https://web.archive.org/web/20150101225959/http://www.mhg.ru/files/knigi/docMHG.pdf סקרים שפורסמו בשנים 1976–1982]

קטגוריה:ארגוני זכויות האדם
קטגוריה:רוסיה: ארגונים
קטגוריה:ברית המועצות: ארגונים
נמל התעופה הבין-לאומי מוחמד החמישי

נמל התעופה הבין-לאומי מוחמד החמישי (בערבית: مطار محمد الخامس الدولي; בצרפתית: Aéroport international Mohammed V) הוא נמל תעופה המשרת את העיר קזבלנקה במרוקו, והוא ממוקם 30 ק"מ דרומה מקזבלנקה.

עם כמעט 7.25 מיליון נוסעים ב-2010, הוא נמל התעופה העמוס ביותר במרוקו. נמל התעופה נקרא על שם מלך מרוקו מוחמד החמישי. בשנת 2018 נבחר למחזיק בתואר 'נמל התעופה הטוב באפריקה'.

בשדה התעופה שני מסלולי טיסה מקבילים באורך של 3,720 מטרים כל אחד.

== היסטוריה ==
נמל התעופה נבנה לראשונה בשנת 1943 על ידי ארצות הברית במלחמת העולם השנייה על מנת לשמש שדה תעופה עזר לנמל התעופה "אנפה" הקרוב לקזבלנקה.

==טיסות לישראל וממנה==
החל מ-13 במרץ 2022, מפעילה רויאל אייר מרוק קו בין נמל התעופה לתל אביב בתדירות של 4 טיסות שבועיות.

== תאונות ותקריות ==
* ב-1 באפריל 1970 התרסק מטוס נוסעים של רויאל אייר מרוק מדגם קרוול בעת שהתקרב לנמל התעופה הבינלאומי מוחמד החמישי. 61 נוסעים מסך 82 הנוסעים ואיש צוות נהרגו.
* ב-24 באוגוסט 1994 התרסק מטוס נוסעים של חברת רויאל אייר מרוק מדגם ATR-42 בדרך בעת שטס מאגאדיר לנמל התעופה הבינלאומי מוחמד החמישי. כל 40 הנוסעים ו-4 אנשי הצוות נהרגו בתקרית.

== קישורים חיצוניים ==

* 

==הערות שוליים==

מוחמד החמישי
מוחמד החמישי
קטגוריה:מרוקו: תעופה
קטגוריה:מרוקו: מבנים
אלדד פרשר

אלדד פרשר, ינואר 2014
אלדד פרשר, יולי 2015
אלדד פרשר (נולד ב-23 באוקטובר 1963) הוא מנהל ודירקטור ישראלי, כיהן כמנכ"ל בנק מזרחי-טפחות מאז אוגוסט 2013 ועד ספטמבר 2020.

==ביוגרפיה==
אלדד פרשר נולד בשנת 1963 בשכונת קריית משה בירושלים, בן לאב שהיה מנהל מכירות בחברת הדלק "פז" ולאם גננת. למד בבית הספר התיכון על שם מיי בויאר. שירת בצה"ל במערך הנ"מ. למד תואר ראשון ושני במינהל עסקים באוניברסיטה העברית בירושלים. שם פגש את אשתו לעתיד, טליה לדור, שהייתה צוערת במשרד החוץ.

במהלך לימודיו, בגיל 24, החל לעבוד במשרד האוצר במחלקת הביקורת של אגף החשב הכללי. כעבור שנתיים מונה לעוזרו האישי של החשב הכללי, אלי יונס. לאחר שנתיים וחצי בתפקיד זה מונתה אשתו לסגנית שגריר ישראל בג'מייקה, והוא הצטרף אליה והיה נספח בשגרירות שעסק במסחר ומינהל. בסוף 1993 מונה לסגן נציג האוצר בארצות הברית, ואשתו הצטרפה אליו כקונסולית הסברה בניו יורק. לאחר כארבע שנים בתפקיד חזר לישראל ומונה לסגן החשב הכללי לענייני מימון, תחת החשב הכללי שי טלמון. עם מינויו של ניר גלעד לחשב הכללי הקים פרשר את חטיבת המימון באגף. בשנת 2001 מונה פרשר למשנה לחשב הכללי. בשנת 2003, עם פרישתו של גלעד, היה פרשר החשב הכללי בפועל, ושאף להתמנות לחשב הכללי, אך שר האוצר, בנימין נתניהו, מינה לתפקיד את ירון זליכה. לאחר תקופת חפיפה פרש פרשר ממשרד האוצר.

כאשר אלי יונס מונה למנכ"ל בנק המזרחי, הוא הציע לפרשר את תפקיד מנהל החטיבה הפיננסית, ופרשר מונה לתפקיד זה בנובמבר 2004, וכן כיהן כיו"ר מזרחי שווייץ. באוגוסט 2013 החל לכהן כמנכ"ל בנק מזרחי-טפחות, במקומו של יונס. בפברואר 2020 הודיע על כוונתו לסיים את כהונתו, לאחר כשבע שנים בתפקיד ובספטמבר 2020 הוחלף על ידי מר משה לארי.

בתחילת 2021 מונה ליו"ר חברת קמעונאות המזון "קוויק סופר אונליין" וליו"ר חברת הנדל"ן "גב-ים", ובאפריל 2021 מונה בנוסף ליו"ר ועדת השקעות עמיתים של הפניקס חברה לביטוח. ביולי 2022 מונה בנוסף ליו"ר חברת סולגרין.

==משפחתו==
אלדד פרשר מתגורר בירושלים. הוא נשוי לטליה לדור פרשר, שגרירת ישראל באוסטריה לשעבר, ולהם בן ובת.

==קישורים חיצוניים==

* 
* 
* 

==הערות שוליים==

קטגוריה:עובדי משרד האוצר
קטגוריה:מנהלי בנק מזרחי טפחות
קטגוריה:דירקטורים ישראלים
קטגוריה:בוגרי תיכון בויאר
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1963
מערב סאסקס

מערב סאסקס (באנגלית: West Sussex) הוא מחוז בדרום-מזרח אנגליה. בעבר האזור נקרא ממלכת סאסקס.

סביב לו מצויים מחוזות: המפשייר (מערבית), מזרח סאסקס (מזרחית) וסארי (צפונית). עיר הבירה של המחוז היא צ'יצ'סטר.

המחוז מחולק ל-7 נפות: וורת'ינג, אראן, צ'יצ'סטר, הורשאם, קרוולי, מיד סאסקס ואדאר.

==קישורים חיצוניים==

* 
* 

קטגוריה:אנגליה: מחוזות
קטגוריה:דרום-מזרח אנגליה
קטגוריה:מחוזות אנגליה שהוקמו ב-1974
מזרח סאסקס

מזרח סאסקס (באנגלית: East Sussex) הוא מחוז בדרום-מזרח אנגליה, הגובל בדרום תעלת למאנש.

סביב לו מצויים מחוזות: קנט (צפונית) ומערב סאסקס (מערבית). עיר הבירה של המחוז היא לואס. המחוז מחולק לחמש נפות: הסטינגס, רות'ר, וילדן, איסטבורן ולווס. נוסף להן הרשות היוניטרית ברייטון והוב).

שטח המחוז השתייך היסטורית לאזור סאסקס ובעבר הרחוק לממלכת סאסקס.

מבחינה פוליטית, במזרח סאסקס ישנם 8 מחוזות בחירה לבית הנבחרים הבריטי. בבחירות 2015 התוצאות במחוז היו כך:
{| class="wikitable sortable"
!מפלגה
!קולות
!נציגים
|-
|המפלגה השמרנית
|178,537
|4
|-
|מפלגת הלייבור
|95,719
|2
|-
|המפלגה הליברל-דמוקרטית
|54,068
|1
|-
|מפלגת הירוקים של אנגליה וויילס
|42,143
|1
|-
|UKIP
|48,498
|0
|-
|אחרים
|1,061
|0
|}

==קישורים חיצוניים==

* 

==הערות שוליים==

*
קטגוריה:אנגליה: מחוזות
קטגוריה:דרום-מזרח אנגליה
קטגוריה:מחוזות אנגליה שהוקמו ב-1974
סונאטה מס' 5 של בטהובן

סונאטה מס' 5 של בטהובן בדו מינור, אופוס 10 מס' 1, היא אחת מ-32 הסונאטות שהלחין לודוויג ואן בטהובן לפסנתר. הסונאטה, שהודפסה לראשונה ב-1798, הוקדשה לאנה מרגרטה פון בראון (Anna Margarete von Browne), אשתו של פטרונו של בטהובן באותן השנים, לה הקדיש את כל האופוס.

הסונאטה היא חלק מאופוס 10, הכולל שלוש סונאטות לפסנתר: מס' 5 בדו מינור, מס' 6 בפה מז'ור ומס' 7 ברה מז'ור. את הסונאטה כתב בטהובן בין השנים 1796-1798, ביחד עם השתיים האחרות. זוהי הסונאטה הראשונה לפסנתר שאותה כתב המלחין בשלושה פרקים בלבד (ולא בארבעה, כפי שנהג בארבע הסונטות הקודמות).

היצירה זכתה לכינוי הלא רשמי "הפאתטית הקטנה", עקב הדמיון שבינה לבין הסונאטה מס' 8 אופוס 13 של בטהובן, המכונה "הפאתטית". דמיון זה בא לידי ביטוי, בסולם דו מינור בו נכתבו שתי היצירות, במבנה הסונאטות ובהלך רוחן. הפרקים הראשוניים מאופיינים בנימה קודרת וכעוסה, הפרקים השניים מלודים ושירתיים, והפרקים השלישיים בעלי אופי ריקודי אך קודר. עוד ניתן לראות דמיון, בין הפרק השלישי בסונאטה, לסימפוניה החמישית של בטהובן.

== צורה ==
בניגוד לסונאטות הקודמות של בטהובן שנכתבו במבנה המסורתי הגרמני, בן ארבעה פרקים, הסונאטה הזו בנויה בשלושה פרקים, על פי המסורת האיטלקית: הראשון מהיר, השני איטי והשלישי מהיר:

# 1.אלגרו מולטו אה קון בריו בדו מינור.
# 2. אדאג'יו מולטו בלה במול מז'ור.
# 3. פרסטיסימו בדו מינור.

===פרק ראשון- אלגרו מולטו אה קון בריו===
הפרק הראשון נכתב במשקל שלושה רבעים, בסולם דו מינור ומפעם הפרק, אלגרו מולטו (molto = הרבה, יותר) אה קון בריו (con brio = במרץ ובהתלהבות). האקספוזיציה מתחילה באקורד בדו מינור המלווה בארפג'ו עולה מאותו הסולם. אחריו חזרה על אותו הנושא, אך בסולם לה במול- הסובמדיאנטה של הטוניקה דו. אחרי כן ישנה התפתחות קלה ברוח הנושא.
בתיבות 28-30 ישנם קפיצות גדולות שמעצימות את המתח שנוצר עד כה, ונגמרות בקפיצה של אוקטבה. אחרי סיום הנושא הראשון, הפסקה של תיבה אחת, שמרחיבה את המתח ויוצרת ציפייה לנושא הבא. מתיבה 32 מתחיל מעבר הדרגתי לנושא השני, המתאפין בליווי בס אלברטי עד סוף האקספוזיציה, הנגמרת בקודה מלודית ורכה.

הפיתוח מתחיל במבנה דומה לפתיחה של האקספוזיציה, אך בסולם דו מז'ור. אחרי משפט אחד מתחילות שתי קפיצות המזכירות את הקפיצות באקספוזיציה, ושמובילות לנושא המרכזי. הנושא מתאפיין בתחילתו באוקטבות הזזות במבנה זהה פעמיים, הראשונה מפה, והשנייה בסי במול, הסובדומיננטה המוקטנת של פה. התחלה זו מכתיבה את המשך הנושא. לכל אורך הנושא ליווי בס אלברטי.

בתיבה 168 מתחילה הרפריזה של הנושא הראשי מתחילת הפרק, בדו מינור. בתיבה 191 מתחיל הנושא השני, אך הוא עובר מודולציה לסובדומיננטה. לאחר מכן, חוזר הבס האלברטי ללוות את הנושא, במבנה הדומה לזה שבאקספוזיציה. הפרק נגמר בקודה הדומה לזו שבאקספוזיציה, אך בסולם סול מז'ור.

== ראו גם ==
* סונאטה מס' 8 (הפאתטית) של בטהובן

== קישורים חיצוניים ==

* [http://theomniscientmussel.com/2008/06/beethoven-piano-sonata-notes-op-10-no-1/|באתר The Omniscient Mussel]
* [https://www.youtube.com/watch?v=Gn1vMynbcZg| פרקים 1 ו-2 של הסונטה]

05
ג'יימס קוזמו

ג'יימס קוזמו (אנגלית: James Cosmo; נולד ב-24 במאי 1948) הוא שחקן קולנוע וטלוויזיה סקוטי אשר החל להופיע מסוף שנות השישים של המאה הקודמת.

==ביוגרפיה==
ג'יימס קוזמו נולד בעיירה קליידנבנק, בדרום מערב סקוטלנד, אביו היה השחקן הסקוטי ג'יימס קופלנד.

ג'יימס החל את קריירת המשחק שלו בגילומם של דמויות קשוחות וכריזמטיות בסדרות טלוויזיה רבות. מחוץ לבריטניה, הוא ידוע בתפקידיו בסרטים כמו איש הנצח כאנגוס מקלאוד, לב אמיץ, והאריה, המכשפה וארון הבגדים. הוא גם שיחק בסרטים טריינספוטינג וטרויה. בשלוש השנים האחרונות, גילם את דמותו של ג'אור מורמונט בסדרת הטלוויזיה משחקי הכס.

ג'יימס נשוי לאנני, ולהם שני בנים - פינדליי ואית'ן. הוא תומך ידוע בקבוצת הכדורגל, גלאזגו ריינג'רס.

==פילמוגרפיה נבחרת==
===קולנוע===

===טלוויזיה===

==קישורים חיצוניים==

קטגוריה:שחקני קולנוע וטלוויזיה סקוטים
קטגוריה:בריטים שנולדו ב-1948
לימון מתוק

לימון מתוק (שם מדעי: Citrus limetta; בפרסית: لیمو شیرین), הוא זן של לימון השייך לסוג הדרים. פרי הלימון המתוק דומה לפרי לימון רגיל, אך טעמו של הפרי מתוק ועסיסי.

==מראה==
לימון מתוק צומח על עץ המגיע עד לגובה של 8 מטרים. הענפים של העץ בעלי קוצים חדים וארוכים, צבעם חום-אפור ואורכם 1.5 - 7.5 ס"מ. אורכו של עלה הוא 5.5 - 17 ס"מ ורוחבו הוא 2.8 - 8 ס"מ. הפטוטרת צרה ואורכה 8 - 29 מ"מ. יש לעץ יותר עלעלים מאשר עלים. פרח העץ הוא בצבע לבן ורוחבו הוא בין 2 ל-3 ס"מ. פרי העץ דומה לפרי של לימון רגיל אך טעמו מאד מתוק ומאד עסיסי.

==שימוש==
פרי הלימון המתוק ניתן לאכילה לאחר קילופו או לשתייה לאחר סחיטת המיץ. באיראן הוא משמש בעיקר לטיפול בשפעת והצטננות.

==קישורים חיצוניים==

קטגוריה:הדרים
דרווין (קומיקס)

דרווין (באנגלית: Darwin) הוא דמות בדיונית של גיבור על מוטאנט המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת X-Men: Deadly Genesis #2 מפברואר 2006 ונוצרה על ידי הכותב אד ברובייקר והמאייר טרבור הרסין.

דרווין הוא האלטר אגו של ארמנדו מונוז, מוטאנט שנולד עם יכולת אבולוציה תגובתית, כלומר פיתוח מהיר של איברים ואמצעים שיעזרו לו להסתגל לסביבה הביולוגית בה הוא נמצא. מונוז נולד לאם ממוצא לטיני ולאב אפרו-אמריקאי בניו יורק אשר סירבו לקבל את העובדה כי בנם הוא מוטאנט וכתוצאה מכך דחו אותו ושנאו אותו מילדות. הוא ברח מהבית בגיל צעיר ואומץ על ידי חבורת מדענים שערכו בו ניסויים והתעללו בו. לאחר מכן נמצא על ידי ד"ר מוירה מק'טאגרט שתמכה בו וצירפה אותו לחבורת האקס-מן. בהמשך הצטרף לקבוצת האקס פקטור חקירות.

את דמותו של דרווין בסרט הלייב אקשן "אקס-מן: ההתחלה" גילם השחקן אדי גטהאגי.

==קישורים חיצוניים==
* [https://www.marvel.com/characters/darwin דף הדמות] באתר הרשמי של מארוול קומיקס
* [https://marvel.fandom.com/wiki/Darwin דף הדמות] בפרויקט פאנדום של מארוול קומיקס

קטגוריה:אקס-מן: דמויות
קטגוריה:חוקרים פרטיים בדיוניים
ביזי בון

בריון אנתוני מקיין השני (באנגלית: Bryon Anthony McCane II; נולד ב-12 בספטמבר 1976), ידוע גם בשם הבמה ביזי בון (Bizzy Bone), הוא ראפר אמריקאי וחבר בלהקת הראפ "Bone Thugs-n-Harmony".

==תחילת חייו==
בגיל 5 ביזי בון ושתי אחיותיו נחטפו על ידי אביהם החורג. שתי אחיותיו היו ילדיו הביולוגיים של האב החורג של ביזי בון. הוא גר בהרבה בתים, דירות, רכבים ומוטלים. ביזי היה מודע מהרגע הראשון שהוא נחטף. אביו החורג של ביזי בון אמר לו שאמו נפטרה. ב-1983 הוא גר באוקלהומה, שם אביו החורג השאיר אותו. שכן שראה את התמונה שלו בטלוויזיה, התקשר למשטרה, אשר החזירה את ביזי בון למשפחתו. ב-2002 ביזי שחרר את השיר "A.M.W.", בו הוא מעודד ילדים שנחטפו שימשיכו קדימה בחיים שלהם.

כשהוא היה בן 13, ביזי בון עבר לגור עם אחיותיו ועם אביו בקליבלנד, אוהיו ; שם הוא פגש לייזי בון, קרייזי בון, וויש בון ופלאש אן בון. ביזי בון התחיל את הקריירה המוזיקאית שלו בשנת 1993 עם הקמת להקת Bone Thugs-N-Harmony.

==קריירת סולו==
ביזי בון התחיל את קריירת הסולו שלו ב-1998. הוא ידוע בעיקר בסגנון הראפ המהיר שלו, בקול הרך שלו ובהגשה הדקה שלו. ב-1998 שחרר את אלבום הסולו הראשון שלו, Heaven'z Movie, שהוכתר כאלבום פלטינה על ידי RIAA.

ב-7 באפריל 2001, הוא הוציא את האלבום הסולו השני שלו, The Gift, שהגיע למקום השני במצעד אלבומי האינדי (Independent Albums) של המגזין בילבורד. רוב השירים מהאלבום עוסקים בחייו האישיים ובילדותו.

ב-2004, פרסם את האלבום Alpha and Omega, שמראה שינוי מבחינה מוזיקלית ושינוי בטקסט של השירים שלו. ביזי קיבל ביקורות טובות מצד מעריציו. באותה השנה ביזי הוציא באינטרנט את האלבום The Beginning and the End. לאחר מכן הוא פרסם מספר אלבומים, שאותם כמעט ולא שיווק.

==דיסקוגרפיה==
* 1998 - Heaven'z Movie
* 2001 - The Gift
* 2004 - Alpha and Omega
* 2005 - Speaking in Tongues
* 2006 - Thugs Revenge
* 2008 - A Song for You
* 2010 - Crossroads: 2010

==קישורים חיצוניים==

* 

קטגוריה:ראפרים אמריקאים
קטגוריה:אמנים אמריקאים הידועים בשם במה
קטגוריה:אישים שנעלמו ואותרו
קטגוריה:אמריקאים שנולדו ב-1976
סארי (מחוז)

סארי (באנגלית: Surrey) הוא מחוז בדרום-מזרח אנגליה.

סביב לו מצויים מחוזות: לונדון רבתי (צפון מזרח), ברקשייר (צפון מערב), קנט (מזרח), סאסקס מערב (דרום מערב) והמפשייר (מערב), סאסקס מזרח (דרום מזרח). עיר הבירה של המחוז היא גילדפורד. סארי הוא המחוז השלישי בגודלו בדרום-מזרח אנגליה. גבולותיו של המחוז כמעט ולא השתנו מאז שנת 1965, הוא נחשב למחוז עשיר יחסית.

המחוז מחולק ל-11 נפות: ספלת'ורן, ראנימיד, סארי הית', ווקינג, אלמברידג', גילדפורד, ווייברלי, מול וואלי, אפסום ואיוול, רייגייט ובאנסטד, טאנברידג'.

מבחינה תחבורתית, למחוז יש שירות רכבות מהיר לבירה לונדון, ובסמוך לו שוכנים נמלי תעופה כגון נמל התעופה לונדון הית'רו ונמל התעופה לונדון גטוויק.

== היסטוריה ==
במאות ה-5 וה-6 האזור נשלט על ידי הסקסונים. במאה ה-7 סביבת סארי הייתה נתונה למחלוקת בין ממלכת מרסיה, ממלכת וסקס וממלכת קנט. בשנת 825 התקבעה שליטתה של וסקס בסביבה זו. בשנת 851 הותקפה סארי (כמו כל אנגליה) על ידי ויקינגים דנים. ההתקפה הדנית מנתה 350 ספינות שנשאו מעל 15,000 לוחמים. כוחותיו של אתלוולף מלך וסקס ניצחו את הוויקינגים והביאו את הפלישה לסיומה.

תחת בית טיודור נבנו ארמונות מלכותיים מפוארים בצפון מזרח סארי בסמוך ללונדון. תעשיית הבד המפותחת של סארי פחתה במאה ה-16 והתמוטטה במאה ה-17. בתקופה זו פרחו גם התנועות הפוליטיות באזור אשר פעלו לשיקום הארץ לאחר מלחמת האזרחים האנגלית. גדילתה של לונדון במהלך המאה ה-19 צמצמה מאוד את שטח סארי, עד שגבולותיו הנוכחיים הוגדרו מחדש בשנת 1965. במחצית השנייה של המאה ה-19 נפתח במחוז בית קברות, מערכת רכבות, מסגד ראשון ומערכת חשמל ציבורית.

== פוליטיקה וממשל ==
במועצת המחוז פועלים כ-80 נציגים. המפלגה הגדולה ביותר היא המפלגה השמרנית אשר מונה מטעמה כ-58 נציגים. להמפלגה הליברל-דמוקרטית יש כ-9 נציגים, ולמפלגת הלייבור יש נציג אחד.

== כלכלה ==
לסארי התמ"ג הגבוה ביותר לנפש בכל אנגליה. במחוז יש אחוז גבוה של עובדים בפיננסים. חברות נוספות שמעסיקות עובדים במחוז הן יוניליוור, פרוקטר אנד גמבל, קולגייט-פלמוליב, נסטלה, סאנופי, קימברלי קלארק ופייזר. במחוז נמצאת אוניברסיטת סארי.

== בתרבות ==
בספרי הארי פוטר, דודיו של הארי (משפחת דרסלי) גרים בסארי (בווינינג תחתית) ומגדלים אותו עד גיל אחת עשרה ובחופשות הקיץ.

==קישורים חיצוניים==

* 
* 

*
קטגוריה:אנגליה: מחוזות
קטגוריה:דרום-מזרח אנגליה
רוזה פלטסון

רוזה פאולינה פלטסון (באנגלית: Rose Pauline Peltesohn; 16 במאי 1913, ברלין, גרמניה – 21 במרץ 1998, כפר סבא, ישראל) הייתה מתמטיקאית יהודייה-גרמנייה, שפעלה בתחום הקומבינטוריקה.

==ביוגרפיה==
רוזה פלטסון הייתה בתו של לודוויג פלטסון, רופא (1882–1937), ושל צילי קארו. לאחר סיום לימודיה התיכוניים ב-1931, למדה באוניברסיטת ברלין וקיבלה תואר דוקטור (Ph.D.) במתמטיקה בשנת 1936, בהנחיית ישי שור (Issai Schur) ובנושא פתרון לבעיית הטורניר עם שלושה שחקנים (Das Turnierproblem für Spiele zu je dreien). עבודתה זו הוערכה כ"עבודה טובה מאוד" (Opus valde laudabile).

נוכח מצבם המחמיר והולך של היהודים בגרמניה ומתוך השתייכותה לעם היהודי, היגרה רוזה ב-1938 לארץ ישראל דרך איטליה. בשנים 1939 - 1942 עבדה בבנק ומאוחר יותר כמזכירה לעורך דין וכמתורגמנית בתל אביב. היא נישאה לבן-דודה, עו"ד גרהרד פלטסון (Gerhard Peltesohn, 1965 - 1909). לשניים נולדו שתי בנות, רות (ב-1940) ויהודית (ב-1943).

==הפתרון לבעיית השונות של הפטר==
ד"ר פלטסון פתרה (ב-1939) את בעיית ההפרשים של לותר הפטר (1896). "שלשת הפרשים" היא שלשה של מספרים מודולו קבוע <math>\ v</math>, שסכומה שקול ל-0 או שאחד מאבריה שקול לסכום שני האחרים. הפטר הציג שתי בעיות: 
* בעיית ההפרשים הראשונה: האם אפשר לפרק את הקבוצה <math>1, 2,..., 3m</math> לאיחוד זר של שלשות הפרשים, כאשר <math>v=6 m+1</math>?
* בעיית ההפרשים השנייה: האם אפשר לפרק את הקבוצה <math>1,2,..,2m, 2m+2,..., 3m+1</math> לאיחוד זר של שלשות הפרשים, כאשר <math>v=6 m+3</math>? 
ד"ר פלטסון גילתה שחלוקה כזו קיימת בכל מקרה פרט ל-v=9.

דוגמה לחלוקה כזו עבור <math>v=13</math> היא:
<math>(1,3,4)</math> (עם <math>1+3=4 \ mod \ 13</math>) ו- <math>(2,5,6)</math> (עם <math>2+5+6=13=0 \ mod \ 13</math>).

הפתרון לבעיית ההפרשים של הפטר נותן גם בניה של מערכת שטיינר משולשת ציקלית.

==לקריאה נוספת==
*Maximilian Pinl Kollegen in einer dunklen Zeit, Jahresbericht DMV, Band 71, 1969, S. 188-189

==קישורים חיצוניים==

* [https://dmv.mathematik.de/die-dmv/105-kurzbiographien/382-kurzbiographien-p.html ביוגרפיה קצרה על מתמטיקאים גרמניים באתר DMV] 
* [http://books.google.co.il/books?id=CAcVAQAAIAAJ דף ראשון מתוך סיפרה של ד"ר רוזה פלטסון]
* [http://www.sweet-art.co.il/Rose_peltesohn/Rose_Peltesohn-Das%20Turnierproblem_fur_Spiele_zu_je_dreien.pdf Das Turnierproblem für Spiele zu je dreien עבודת הדוקטורט של רוזה פלטסון]

==הערות שוליים==

קטגוריה:מתמטיקאיות יהודיות
קטגוריה:יהודיות גרמניות
קטגוריה:פליטות רדיפות הנאצים
קטגוריה:מתמטיקאיות גרמניות
קטגוריה:מתמטיקאיות ישראליות

קטגוריה:מדענים ישראלים
קטגוריה:ישראליות שנולדו ב-1913
קטגוריה:ישראלים שנולדו ב-1913
קטגוריה:ישראליות שנפטרו ב-1998
קטגוריה:ישראלים שנפטרו ב-1998
קוקסי

מועדון כדורגל קוקסי (באלבנית: Futboll Klub Kukësi) הוא מועדון כדורגל, המשחק בעיר קוקס שבאלבניה. המועדון נוסד בשנת 1930. 

==היסטוריה==
בשנת 1930 כשנוסד המועדון, שמו היה שוקרייה ספורטיב קוסובה. המועדון שיחק בטורנירים מקומיים באלבניה אך לא במסגרות ארציות עד שנת 1953. בשנה זו הצטרף לליגה הרביעית באלבניה ובפעם הראשונה שיחק במסגרת ארצית.

בשנת 1958 המועדון שינה את שמו למועדון ספורט פרפרימי. המועדון שיחק בליגה הרביעית עד שנת 1967. בשנת 1967 עלה מהליגה הרביעית לליגה השלישית באלבניה. המועדון שיחק בליגה השלישית באלבניה עד שנת 1977. בשנת 1977 עלה מהליגה השלישית לליגה השנייה באלבניה. המועדון שיחק בליגה השנייה תקופה קצרה וירד לליגה השלישית. בשנת 1982 עלה שוב מהליגה השלישית לליגה השנייה באלבניה. המועדון שיחק בליגה השנייה עד עונת 2011/2012.

בשנת 2010 המועדון שינה את שמו למועדון כדורגל קוקסי. בסוף עונת 2011/2012 עלה מהליגה השנייה בפעם הראשונה לליגת העל האלבנית. בעונתו הראשונה בליגת העל האלבנית סיים במקום השני והגיע לשלב חצי גמר הגביע האלבני.

בעונת 2013/2014 המועדון שיחק בפעם הראשונה במפעלים האירופאים. בסיבוב המוקדמות הראשון של הליגה האירופית ניצח את קבוצת פלורה טאלין. בסיבוב המוקדמות השני ניצח את קבוצת סראייבו. בסיבוב המוקדמות השלישי ניצח את קבוצת מטאלורג דונצק. בשלב הפלייאוף הפסיד לקבוצת טרבזונספור והודח מהטורניר. בעונה זו הגיע בפעם הראשונה לגמר הגביע האלבני, סיים את הליגה במקום השני והעפיל לליגה האירופית.

בעונת 2014/2015 שיחק בפעם השנייה בליגה האירופית. בסיבוב המוקדמות הראשון הפסיד לקבוצת קאיראט אלמטי והודח מהטורניר. בעונה זו הגיע בפעם השנייה לגמר הגביע האלבני, סיים את הליגה במקום השני והעפיל לליגה האירופית.

בעונת 2015/2016 שיחק בליגה האירופית. בסיבוב המוקדמות הראשון ניצח את קבוצת טורפדו זודינו. בסיבוב המוקדמות השני ניצח את קבוצת מלדוסט פודגוריצה ממונטנגרו. בסיבוב המוקדמות השלישי הפסיד לקבוצת לגיה ורשה והודח מהטורניר. באותה השיגה את התואר הראשון בתולדותיה כאשר זכתה בגביע לאחר ניצחון בפנדלים על לאצ'י. בעונת 2016/2017 זכתה לראשונה בתולדותיה באליפות.

בעונת 2023/2024 ירדה הקבוצה לליגה השנייה. 

==הישגים==
* אליפות:
** זכייה (1): 2017
* הגביע האלבני:
** זכייה (2): 2015/2016, 2018/2019
** גמר (2): 2013/2014, 2014/2015
* הסופר קאפ האלבני:
** זכייה (1): 2016

==קישורים חיצוניים==

* 

קטגוריה:קבוצות כדורגל אלבניות
קטגוריה:קבוצות כדורגל שהוקמו ב-1930
ברנרד ון ליר

ברנרד ון ליר (בהולנדית: Bernard van Leer; 27 בדצמבר 1883, אמרספורט – 6 בינואר 1958, האג) היה תעשיין ופילנתרופ יהודי הולנדי.

==קורות חיים==
ברנרד נולד לסוחר יהודי בשם וילם ון ליר (Willem van Leer) וקאטו קלר (Cato Kalker). אחותו הייתה המשוררת סופי ון ליר, שהמירה דתה לקתוליות. בשנת 1915 נישא לפולי רובנס (Polly Rubens) והחל את דרכו העסקית. בשנת 1918 המציא שיטה חדשה לסגירה ואטימה של חביות שמן ונפט. על בסיס ההמצאה הקים בשנת 1919 חברה בשם Royal Packaging Industries Van Leer שהצליחה מאוד לאחר שיתוף פעולה עם חברה Bataafse Petroleum Maatschappij (לימים של) בשנת 1929, וצברה הון רב.

ברנרד היה חובב קרקס וסוסים. בשנת 1935 הקים עם חברים ובני משפחה קרקס חובבני נודד בשם Kavaljos המבוסס בעיקר על סוסים מאולפים והוא בעצמו אף הופיע בו למרות גילו המתקדם יחסית. רווחי הקרקס היו מיועדים לצדקה.

לאחר הכיבוש הנאצי הבין ון ליר שכדאי לו לעזוב ולמכור את עסקיו גם מתחת למחיר השוק לפני שיופקעו בידי הגרמנים, וכך עשה. ביוני 1941 הוא הורשה לעזוב עם מספר בני משפחה, ואיתו כל הקרקס. לאחר חודש הגיעה ספינתם לניו יורק. ון-ליר טייל עם הקרקס בארצות הברית ואף הופיע עם הסוסים באולם רדיו סיטי מיוזיק הול הנודע. לאחר זמן קצר נאלץ לנטוש את הקרקס, מאחר שממשלת הולנד הגולה היושבת בלונדון הקפיאה את נכסיו, בחשד לשיתוף פעולה עם הנאצים. גם לאחר חזרתו להולנד לאחר המלחמה נאלץ להילחם על שמו הטוב ורק בינואר 1948 נוקה שמו סופית.

ון ליר החליט להפנות את מאמציו וחלק ניכר מהונו למטרות צדקה. בשנת 1949 הוא הקים את Bernard van Leer Foundation, קרן שמימנה טיפול בילדים, מטרה לה הקדיש את שארית חייו.

ברנרד נפטר בשנת 1958 וביקש להעלות את עצמותיו לירושלים.

בנו של ברנרד, אוסקר (Oscar), מיקד את הקרן שהקים אביו בתמיכה במימון מחקרים ושיתוף ידע אודות התפתחות הילד. הוא החל את הקשר הישראלי של הקרן. בין היתר הוקמה חברת השקעות שתפקידה למנף את הקרן הפילנתרופית באמצעות השקעות בחברות עם פעילות משמעותית בישראל. ההשקעות הראשונות היו בחברות טכנולוגיות שיצאו מהמרכז למחקר גרעיני - שורק וממכון ויצמן. בנוסף, היה בין מייסדי חברת אל-אופ, שלא דרך הקרן.

בנו השני של ברנרד, וים (Wim), ייסד פעילות של תרבות יהודית אינטלקטואלית בארץ. וים היה טייס מתנדב במח"ל (מתנדבי חוץ לארץ), חובב קולנוע ולימים מנהל חברת "כימאוויר", התחתן בשנת 1952 עם ליה ון ליר (מייסדת ומנהלת סינמטק ירושלים). לאחר החתונה הזוג עבר לחיפה, ושם נולד לראשונה הרעיון להקים בארץ מועדוני סרט כמו מועדון הסרט הטוב.

במסגרת הפעילות הפילנתרופית של משפחת ון ליר נתמכים קרן ון ליר הבינלאומית (הממוקמת בעיר האג שהולנד), ובישראל: מכון ון ליר בירושלים וסינמטק ירושלים.

==קישורים חיצוניים==

* [http://www.bernardvanleer.org/ Bernard van Leer Foundation]

== הערות שוליים ==

קטגוריה:תעשיינים יהודים
קטגוריה:נדבנים יהודים הולנדים
קטגוריה:אנשי עסקים יהודים הולנדים
קטגוריה:יהודים הקבורים בבית הקברות סנהדריה
קטגוריה:הולנדים שנולדו ב-1883
קטגוריה:הולנדים שנפטרו ב-1958
פיליון

תמונת לוויין של חצי האי פיליון
פיליון (ביוונית: Πήλιο) הוא אזור הררי בחבל מגנסיה שבדרום-מזרח מחוז תסליה במרכז יוון, כ-350 קילומטרים צפונית לבירה אתונה, היוצר מעין חצי אי בין הים האגאי למפרץ פגסטיק. הכניסה לפיליון עוברת דרך עיר הנמל הגדולה וולוס. 

האזור כולל יערות המורכבים בעיקר מעצי אלון, אדר (מייפל) וערמון, ומצוקים הנופלים בחדות אל תוך הים. בשיאו, מגיע גובה ההרים באזור ל-1610 מטר. יערות פיליון נפגעו מהשריפה הגדולה שהתחוללה באזור בשנת 2007, אך מאז השתקמו. 
 
חופי דרום פיליון
על פי המיתולוגיה היוונית הרי פיליון היו משכנם של הקנטאורים, יצורים בעלי פלג גוף עליון של אדם ופלג גוף תחתון של סוס, ובראשם הקנטאור כיירון.

רוב הכפרים בהר פיליון נוסדו בסביבות המאה ה-13 על ידי יוונים שנמלטו מהשלטון הטורקי הכובש אשר גבה מהם מיסים כבדים. האזור נכבש על ידי היוונים מהטורקים ב-1881 בסיוע בריטי, אך נותר מבודד למדי עד שנות ה-50, רק אז חוברו הכפרים בפיליון למערכת החשמל ונסללו כבישים ראויים למעבר מכוניות. בפיליון המודרנית 24 כפרים שעדיין שומרים על הבנייה המסורתית באזור המתבססת בעיקר על אבן, חימר וגגות צפחה. 

הכפר מקרניציה עם גגות [[צפחה בצד הצפון מערבי של הרי פיליון]]
חצי האי פיליון נחשב לאחד האזורים היפים ביוון, ועל כן זוכה לתיירים רבים המגיעים לאזור בשל מסלולי הטיול הרגליים, הכפרים השלווים והחופים. בחורף יש במקום גם אתרי סקי. בין הכפרים הבולטים והמתוירים באזור ניתן למנות את צמד הכפרים מקרניציה (Makrinitsa) ופורטריה (Portaria), זגורה (Zagora), חורפטו (Horefto), צנגרדה (Tsagarada), מילייס (Milies) וויטסה (Vitsa)., הכבישים בפיליון הרריים, תלולים ומפותלים, ולכן על אף המרחק האווירי הקצר יחסית בין הכפרים, זמן הנסיעה הנדרש לעיתים ארוך יותר משנדמה. בפיליון אין מלונות גדולים אלא בעיקר אכסניות קטנות ומשפחתיות הקרויות Domatia. בקרבת חופי פיליון נמצאים מספר איים קטנים אליהם ניתן להגיע בהפלגה קצרה: סקיאטוס, סקופלוס ואלוניסוס. 

המשקה החריף נפוץ בפיליון אינו האוזו המוכר אלא גרסה מעט שונה שלו הנקראת ציפורו (Tziporo). 
 
==קישורים חיצוניים==

*
*
*
* 
* 
* 
* 

קטגוריה:יוון: גאוגרפיה
קטגוריה:בלקן
קטגוריה:יוון: חצאי איים
פיתוח מונחה התנהגות

פיתוח מונחה התנהגות (או BDD), הוא מונח שבא לתאר מתודולוגיה בהנדסת תוכנה. המונח פיתוח מונחה התנהגות פורסם לראשונה [https://dannorth.net/introducing-bdd/ במאמרו] של דן נורת' שפורסם בשנת 2006. דן כמרצה למתודולוגיות תוכנה מסוג XP ו־TDD שהחלו להתפשט בקרב המפתחים באותם ימים, ניסה למצוא דרכים שבהם יוכל ללמד מתודולוגיית TDD (פיתוח מונחה-בדיקות) בצורה אינטואיטיבית יותר.

הרעיון, שלא כמו ב-פיתוח מונחה-בדיקות (TDD), בא לתאר אופן של בקרת איכות, לדוגמה: כאשר מתכנת כותב תוכנה ב-TDD, לפי הקווים המנחים הקלאסיים, הוא יצטרך לכתוב מבחן, אשר ייכשל בכוונה, ב־unit test שיבדוק מקרים מסוימים. לאחר שסיים לכתוב את המבחן, הוא יתחיל לכתוב את התוכנה עצמה אשר בסופו של דבר תעבור את מבחן בקרת האיכות.
ב-BDD הרעיון הוא פשוט עוד יותר: קודם המתכנת כותב את התוכנית ולאחר מכן כותב את המבחן. המבחן עצמו לא כתוב בקודים כמו unit test אלא מתאר סיפור: כאשר משתמש מתחבר כבעל תפקיד X ואני לוחץ על Y אז אני צריך לראות Z.

הדבר בא לפשט את תהליך בקרת האיכות בכמה מקרים:
# אין צורך להתעסק עם קוד מכונה שלפעמים הופך ללא קריא. מבחני בקרת האיכות הופכים להיות ברורים הרבה יותר כאשר אלו משפטים בשפת בן אדם.
# מנהלי פרויקטים, או כל אדם אשר אינו מבין תכנות, יכולים לכתוב מבחני איכות על סמך אוסף של משפטים מוגדרים מראש

קטגוריה:קצרמר מחשבים
קטגוריה:הנדסת תוכנה
קטגוריה:בדיקות תוכנה
שמואל די אבילה

רבי שמואל די אבילה (נולד ב-1688) היה רב ודיין במרוקו בן המאה ה-17, מחבר הספרים אזן שמואל, כתר תורה ומעיל שמואל. רבי שמואל היה גם גיסו של רבי חיים בן עטר.

== קורות חיים ==
רבי שמואל די אבילה, בנו של הרב משה, נולד בשנת 1688 בעיר מקנס שבמרוקו, שם למד תורה אצל רבו המובהק הרב יוסף בן בהתית.
בשנת 1705, כשהיה בן שבע-עשרה, נישא לנכדתו של רבי חיים בן עטר הזקן, אחותו של רבי חיים בן עטר בעל פירוש "אור החיים" על התורה, האחרון כתב על סבו בהקדמת ספרו חפץ ה':

לאחר נישואי רבי שמואל עם רעייתו, עברו הם ובני משפחתם לדור בבירת מרוקו – רבאט, יש להעריך שסיבת מעברם הייתה מפני כובד היטלי המס שהוטלו על הציבור ובפרט על האוכלוסייה האמידה, שעליה נמנית גם משפחת די-אבילה.

ב-30 במרץ 1714 ערב פסח, נולד בנם היחיד של הרב שמואל ורעייתו, הרב אליעזר די אבילה. רבי אליעזר גדל ולמד תורה מפי אביו ומפי דודו בעל החיבור "אור החיים".

== חיבוריו ==
רבי שמואל פרסם במהלך חייו שני ספרים:
* אזן שמואל – ספר דרשות על פסוקים ומאמרי חז"ל, מחולק לשלושה פרקים: פרק א' עוסק בענייני התפילה, פרק ב' עוסק בענייני השבת וקדושתה, פרק ג' עוסק בחיי העולם הבא. הספר נדפס לראשונה באמסטרדם בשנת 1715. הספר בן 144 עמודים, כאשר בתחילת הספר מובאות ההסכמות של הרבנים יהודה בן עטר, אברהם אבן דנאן ויעקב אבן צור (שלושת דייני ביה"ד בפאס). 
* כתר תורה – חיבור העוסק כולו בפטור תלמידי חכמים מתשלומי מס ומנומק ממקורות רבים מספרות חז"ל, ראשונים ואחרונים. הספר נדפס לראשונה באמסטרדם בשנת 1725. הספר בן 179 עמודים, כאשר בתחילת הספר מובאות הסכמות מפי הרבנים שמואל אאילייון מאמסטרדם, משה בן עטר מאגאדיר, שלמה הכהן אלכלאץ ושמואל קארו מסאלי, יהודה בן עטר ויעקב אבן צור. לחיבור הנ"ל הוצמד בסופו קובץ הגהותיו של די אבילה על מסכת נזיר.

מלבד שני ספרים אלו, ידוע כי רבי שמואל כתב ספר נוסף הנקרא "מעיל שמואל" המצוי עדיין בכתב יד.

== דמות נוספת ==
יש להבחין בין רבי שמואל זה (הראשון) לבין רבי שמואל די אבילה השני, שהיה נינו. רבי שמואל די אבילה השני הוא מחבר הספר "עוז והדר" המודפס בסוף ספר "תוקפו של יוסף" של הרב יוסף אלמליח.

==לקריאה נוספת==
* שמעון ואנונו, אנציקלופדיה ארזי הלבנון, ירושלים, תשס"ו, עמ' 1572. 
* רבי יעקב משה טולידנו, נר המערב, ירושלים, תש"ע, עמ' רז-רח. 
* רבי יוסף בן נאים, מלכי רבנן, ירושלים, תרצ"א, בערכו עמ' צד. 
* רבי דוד עובדיה, פאס וחכמיה חלק א', ירושלים, תשל"ט, עמ' 235.

== קישורים חיצוניים ==
* [http://www.hebrewbooks.org/6960 ספרו: כתר תורה], באתר HebrewBooks
* [http://www.hebrewbooks.org/5518 ספרו: אזן שמואל], באתר HebrewBooks
* 

קטגוריה:סלא: רבנים
קטגוריה:ילידי 1688
טום טאלי

תומאס קיין טאלי (באנגלית: Thomas Kane Tully; 21 באוגוסט 1908 - 27 באפריל 1982) היה שחקן קולנוע אמריקאי אשר היה מועמד פרס אוסקר לשחקן המשנה הטוב ביותר לשנת 1954 על תפקידו בסרט "המרד על הקיין".

== ביוגרפיה ==
טאלי נולד בעיר דורנגו שבדרום מערב קולרדו, שירת בצי האמריקאי ועבד בצעירותו ככתב בעיתון ה"דנבר פוסט" לפני שנכנס לתחום המשחק.
החל את דרכו כשחקן על במות תיאטרון לפני שבתחילת שנות ה-40 ערך את הופעתיו הראשונות בהוליווד לצידה ג'ינג'ר רוג'רס בסרט "אני אפגוש אותך" של הבמאי ויליאם דייטרל ובסרטים "יעד טוקיו", "מרדף בצפון" של ראול וולש, "דם על הירח" של רוברט וייז, ו"ליידי באגם" בבימויו ובכיכובו של רוברט מונטגומרי. ב-1950 שיחק בדרמה של אוטו פרמינגר בתפקיד נהג המונית ג'יגס אביה של מורגן טיילור והחל את תפקידו בתור המפקח גראב בסדרת הדרמה המשטרתית של ויליאם אשר ודון סיגל "מסדר זיהוי".

ב-1954 הועמד טאלי לפרס אוסקר לשחקן המשנה הטוב ביותר על הופעתו בדרמה של אדוארד דמיטריק "המרד על הקיין" בתפקיד לוטננט קומנדר ויליאם דה- פריס מפקד "אניית קיין" בתחילת הסרט. את תפקידו המוערך האחרון עשה טאלי במותחן הפשע של דון סיגל "מצוד" לצידו של קלינט איסטווד בתור בשריף מק'ראה.

טאלי נישא פעמיים במהלך חייו לפרנסיס מק'יו במשך 15 שנים עד למותה ולאידה ג'ונסון במשך 28 שנים עד למותו של טאלי.
טאלי נפטר ב-27 באפריל 1982 ממחלת הסרטן בניו פורט ביץ' שבקליפורניה. על שמו של טאלי כוכב בשדרת הכוכבים של הוליווד.

== פילמוגרפיה ==
* יעד טוקיו (1943)
* מרדף בצפון (1943)
* אני אפגוש אותך (1944)
* הוירג'נאי (1946)
* ליידי באגם (1947)
* דם על הירח (1948)
* סקודה הו קודה היי (1948)
* כלת יוני (1948)
* כאשר המדרכה נגמרת (1950)
* טומהוק (1951)
* נקודת מפנה (1952)
* המרד על הקיין (1954)
* חייל העתיד (1955)
* אהביני או עזביני (1955)
* נקודת מפנה (1952)
* פרדריק הצפוני (1958)
* השאפתנים (1964)
* מצוד (1968)
* צ'ארלי וואריק (1971)

==קישורים חיצוניים==

* 

קטגוריה:שחקני קולנוע וטלוויזיה אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:אמריקאים שנולדו ב-1908
קטגוריה:אמריקאים שנפטרו ב-1982
שיער שחור

שיער שחור
מפת שכיחות השיער השחור והחום הכהה באירופה]]
נערות אפריקאיות בעלות שיער שחור
ילדה הודית עם שיער שחור
אישה יפנית בתסרוקת מסורתית

שיער שחור הוא השיער בעל הצבע הכהה ביותר והנפוץ ביותר, אצל רוב בני אדם. למעשה, זהו צבע השיער של כל האוכלוסיות הילידיות, שאינן צפון אירופאיות או מרכז אירופאיות. אצל יונקים רבים אחרים, מלבד האדם, צבע שיער זה קיים גם כן ואצל חלקם גם שכיח. השיער השחור הוא תכונה דומיננטית מבחינה גנטית (אצל כל היונקים).

באדם, שיער שחור מכיל כמות גבוהה של הפיגמנט אומלנין (בלעז: Eumelanin, סוג של מלנין).

שיער שחור יכול להופיע במגוון מרקמים, לדוגמה חלק או מתולתל. הוא יכול להופיע אצל אנשים בעלי צבעי עור ועיניים מגוונים.

==צביעה מלאכותית של שיער לשחור==
צביעה מלאכותית של שיער לשחור, מקובלת מסיבות של טעם אישי או אצל מי שמנסה להסתיר שיער שיבה. ישנם גוונים מעט שונים של צבע מלאכותי שחור, אך בניגוד לאנשים שעוסקים בשיער באופן מקצועי (כדוגמת ספרים), מרבית האנשים אינם מבחינים בהבדלים קלים אלה.

שחור סיני הוא גוון שחור ביותר עם ברק כחול שמנסה לחקות את גוון השיער הייחודי למזרח הרחוק.

== במקרא ובהלכה ==
בהלכה, גבר הצובע שיער לבן לשחור לשם התייפות (כמו גם גבר המלקט שיער לבן מתוך שערותיו השחורות) עובר על האיסור "לא ילבש גבר שמלת אשה" (דברים, כ"ב, ה').

בשיר האהבה התנכ"י מופיע השיער השחור כמרכיב ביופי הגברי. הרעיה מתארת לחברותיה את יופיו של דודה-אהובה כשהיא אומרת בין השאר "קוצותיו תלתלים שחורות כעורב" (שיר השירים, ה', י"א).

במקרא שיער שחור מופיע כאינדיקציה לטהרת נגעי ראש וזקן המכונים נתקים. "ואם בעיניו עמד הנתק ושיער שחור צמח בו, נרפא הנתק טהור הוא" (ויקרא, י"ג, ל"ז).

===תשחרת===
מה: "הוי קל לראש ונוח לתשחרת", ובהמאירי המוקד כא' נאמר: "מיטב תשחרתי הזוהרת".
על פי אבן שושן, מילה זו סתומה במקורות, ומקורה משוער בלבד. בהקשרים אלה, המשמעות הרווחת מקורה ב"שחור" או ב"שַחַר". כך למשל "בן תשחורת" משמעותו בחור צעיר, ששיערו עדיין שחור וטרם הלבין.

== בתרבות ==

בתת-התרבות הגותית שיער שחור נחשב למאפיין רצוי עקב הסמליות של הצבע השחור. נערות גותיות רבות צובעות את שיערן לשחור או ג'ינג'י.

==גלריה==
<gallery>
Swimming Up to Boat.png|ציור של אישה בעלת שיער שחור
GianniCapaldi.JPG|גבר עם שיער שחור
Black Cat - Tim.jpg|חתול שחור פרווה
</gallery>

==קישורים חיצוניים==

==הערות שוליים==

קטגוריה:צבעי שיער
עמותת דיירי הדיור המוגן בישראל

עמותת דיירי הדיור המוגן בישראל הנה עמותה ישראלית המאגדת למעלה מ-9000 דיירים (נכון לשנת 2022), המתגוררים ב-48 בתי דיור מוגן בישראל. העמותה מנוהלת על ידי הנהלה נבחרת הפועלת כולה בהתנדבות וללא שכר. הוצאות העמותה ממומנות מדמי חבר.
 
== היסטוריה ==
העמותה הוקמה בשנת 2000 על ידי שלמה כוכבי, דייר בבית הדיור המוגן אחוזת ראשונים ולימים חבר מועצת עיריית ראשון לציון, ונרשמה ברשם העמותות. העמותה הוקמה במטרה להגן על זכויות הדיירים בדיור המוגן ולספק להם ולבני משפחותיהם מידע כללי ומשפטי. ביוזמת העמותה חוקק לראשונה חוק הדיור המוגן, התשע"ב – 2012. החוק נכנס לתוקף, ברובו, ב – 3.12.2012. סעיפים בחוק, בעיקר אלו הקשורים לפיקוח ולרישוי, נכנסו לתוקף ביום 3.6.2015. החלק בחוק העוסק במחלקה סיעודית נכנס לתוקף ביום 3.6.2017. 

החוק חל על "בית דיור מוגן – מקבץ דירות המיועד למגורי דיירים, הבנוי במבנה אחד או בכמה מבנים סמוכים, שבו מוצעים לדיירים, תמורת תשלום מצדם, שירותים נוספים על שירותי אחזקה, ניקיון או שמירה". 
"דייר – מי שמלאו לו שישים שנים ומתגורר בדירה בבית דיור מוגן וכן בן זוגו המתגורר עמו בדירה".

== ארגון צרכנים ==
העמותה מוכרת על ידי משרד המשפטים כארגון צרכנים החל משנת 2004 ותוקפו עד 31 במרץ 2014. הכרה זו מאפשרת לעמותה נקיטת צעדים משפטיים להגנת זכויות הדיירים בבתי הדיור המוגן ברחבי הארץ. העמותה יזמה הגשת פניות לבתי משפט, בין השאר, בעניינים הבאים: הזכות להלנת מטפל אישי בדירת הדייר ללא חיוב הדייר בתשלום נוסף; העלאת דמי האחזקה מעבר לשינוי במדד המחירים לצרכן רק לפי קביעת גורם אובייקטיבי; מניעת חיוב במס ערך מוסף על תשלומי ארנונה הנכללים בתוך דמי האחזקה. העמותה מסייעת ומייעצת לוועדי הדיירים בדיונים עם הנהלת הבית.

== רשימת בתי דיור מוגן שדייריהם חברים בעמותה == 

== מטרות העמותה ==
*להיות הגוף היציג של ציבור הדיירים.
*לטפל ולדאוג לקידום החקיקה לשם שמירת זכויותיהם של הדיירים.
*לטפל במתן הנחות המגיעות לדיירים בתשלומי הארנונה.
*לייצג את הדיירים במשא ומתן עם חברות ביטוח בנושאים של ביטוח סיעודי ובמשא ומתן עם מפעילי דיור מוגן להבטחת זכויות הדיירים לאשפוז סיעודי במקום ובתנאים סבירים.
*להשיג תנאים מועדפים לדיירים בנושאי תרבות, כלכלה, בריאות, רווחה, סעד, וכו'
*לפעול להבטחת זכויות הדיירים בדיור המוגן ובמתן בטוחות לכספי הדיירים המופקדים בידי מפעילי הדיור המוגן ולטפל בביטול סעיפים מפלים ו/או מקפחים בחוזים בין מפעילי הדיור המוגן לבין הדיירים.
*לקדם את האינטרסים של הדיירים ולייצגם בפני מפעילי הדיור המוגן וכן בפני מוסדות המדינה, הכנסת, משרדי ממשלה, השלטון המקומי, ארגונים ציבוריים וא.ב.א.
 
== קישורים חיצוניים ==
* [https://www.isra-senior-res.org.il/]
* 
* 

קטגוריה:ארגונים חברתיים בישראל
עמותת
קטגוריה:ישראל: עמותות